## **WIFI beállítása**

Pandariában mobil eszközök használatára is szükség van, ezért vezeték nélküli hozzáférési pont létrehozása is szükséges.

* A vezetéknélküli hálózat a **192.168.99.0/27** hálózatot használja! A DHCP szerver a **192.168.99.3 – 192.168.99.15** IP-címeket oszthassa ki!
* A kliensek a DHCP kiszolgálótól kapják meg a DNS szerver IP-címét is: **2.2.2.2**!
* A PANDARIA\_SRV szervernek statikusan állítsa be a hálózat második (**192.168.99.2**) IP‑címét, a megfelelő alapértelmezett átjárót és az **2.2.2.2** DNS kiszolgálót!
* Az SSID a **PANDA** legyen, melynek a szórását tiltsa le!
* A biztonságosabb csatlakozás érdekében használjon **Radius hitelesítést**! A legerősebb hitelesítési módot válassza! A Radius szerver szerepét a PANDARIA\_SRV szerver látja el.  
  A kapcsolódáshoz használandó titkos kulcs a **PANDA2019**.
* Állítsa be, hogy a PANDARIA\_SRV kiszolgáló web szolgáltatása (**HTTP**, **HTTPS**) a külső hálózatból is elérhető legyen!
* Csatlakozzon a vezetéknélküli eszközökről vezetéknélküli kapcsolattal a PANDARIA\_WIFI eszközhöz! A Radius hitelesítéskor használható felhasználó: **panda**, jelszava: **p123**

Azsharában a vezeték nélküli hálózat biztonságosabbá tételét is el kell végeznie:

* Használjon WPA2 hitelesítést AES titkosítással! A kapcsolódáshoz használandó titkos kulcs az **azs123456** legyen!
* Csatlakozzon a telefonokról vezetéknélküli kapcsolattal az AZSHARA\_AP eszközhöz!

## **Dinamikus címkiosztás**

A Northrenden a forgalomirányítók tehermentesítése miatt úgy döntöttek, hogy a DHCP szolgáltatást áthelyezik a FELWOOD\_SRV\_1 szerverre.

* Végezze el a NORTHREND\_1 és a NORTHREND\_2 forgalomirányítókon a szükséges konfigurációt, majd hozza létre a FELWOOD\_SRV\_1 szerveren a DHCP hatóköröket!
* A DRAGONBLIGHT és az ICECROWN VLAN számítógépei dinamikusan jutnak IP‑címhez:
  + Hozzon létre a FELWOOD\_SRV\_1 szerveren a VLAN-ok nevével (DRAGONBLIGHT, ICECROWN) megegyező nevű hatóköröket, és biztosítsa az összes szükséges paraméter átadását!  
    Az alapértelmezett átjáró mindkét hálózat esetében a HSRP-nél konfigurált virtuális IP-cím legyen (hálózat **ötödik** címe)!
  + A DNS szolgáltatást a **2.2.2.2** IP‑című szerver biztosítja!
  + A kiosztható címtartomány mindkét hálózat esetén a **nyolcadik** címtől kezdődjön!
  + Mindkét VLAN számára az igényelt mennyiségű IP-címet kell biztosítani   
    (DRAGONBLIGHT **50** darab IP-cím, ICECROWN **55** darab IP-cím)!
* Állítsa be a DRAGONBLIGHT és az ICECROWN VLAN számítógépeit a dinamikus IP‑cím használatához!

## **IPv6 címzés bevezetése**

Kalimdorban a cég szeretné bevezetni az IPv6-os címzési rendszert, ezért teszt jelleggel néhány eszközön az IPv4-es címekkel párhuzamosan már elkezdték az IPv6-os címek használatát.

* A KALIMDOR Gi0/1 interfészének állítson be IPv6-os címet: **2222::2/64**
* A KALIMDOR Gi0/0.10 interfészének állítson be IPv6-os címet:
  + Globális IPv6 cím a **2002:10::1/64**,
  + Link-local cím: **FE80::1**
* A KALIMDOR Gi0/0.25 interfészének állítson be IPv6-os címet:
  + Globális IPv6 cím a **2002:25::1/64**,
  + Link-local cím: **FE80::1**
* A FELWOOD\_SRV\_1 szerver IPv6 címe**2002:10::11/64** legyen, alapértelmezett átjárója pedig a forgalomirányító link-local címe legyen!
* A FELWOOD\_SRV\_2 szerver IPv6 címe**2002:10::22/64** legyen, alapértelmezett átjárója pedig a forgalomirányító link-local címe legyen!
* A FELWOOD\_SRV\_3 szerver IPv6 címe**2002:10::33/64** legyen, alapértelmezett átjárója pedig a forgalomirányító link-local címe legyen!
* Az AZSHARA VLAN-ban található eszközök (nyomtató, telefon) **SLAAC** segítségével jussanak IPv6-címhez!
* A KALIMDOR eszközön vegyen fel alapértelmezett IPv6 útvonalat az Internet irányába a **2222::1** következő ugrás cím használatával!
* Tesztelje az IPv6 hálózat működését!